ddrg/super_eurlex huggingface dataset:
Úradný vestník L 295 , 30/10/2002 S. 0011 - 0011



Nariadenie Komisie (ES) č. 1935/2002 z 29. októbra 2002, ktoré siedmykrát mení a dopĺňa nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám spojeným s Usámom bin Ládinom, sieťou Al-Qaida a Talibanom a ruší nariadenie Rady (ES) č. 467/2001 KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 881/2002 z 27. mája 2002, ktoré ukladá niektoré špecifické obmedzujúce opatrenia namierené proti niektorým osobám spojeným s Usámom bin Ládinom, sieťou Al-Qaida a Talibanom a ruší nariadenie Rady (ES) č. 467/2001, ktoré zakazuje vývoz určitého tovaru a služieb do Afganistanu, posilňuje zákaz letov a rozširuje zmrazenie finančných prostriedkov a ďalších finančných zdrojov vo vzťahu k Talibanu v Afganistane [1], naposledy zmenené a doplnené nariadením (ES) č. 1893/2002 [2], a najmä prvú zarážku článku 7 ods. 1, keďže: (1) V prílohe I k nariadeniu (ES) č. 881/2002 sú uvedené osoby, skupiny a subjekty, na ktoré sa vzťahuje zmrazenie finančných prostriedkov a ekonomických zdrojov podľa tohto nariadenia. (2) Dňa 25. októbra 2002 rozhodol Sankčný výbor, že zmení a doplní zoznam osôb, skupín a subjektov, na ktoré sa uplatní zmrazenie finančných prostriedkov a ekonomických zdrojov, a preto sa má príloha I v súlade s tým pozmeniť. (3) Aby sa zabezpečila efektívnosť opatrení stanovených v tomto nariadení, musí toto nariadenie nadobudnúť účinnosť ihneď, PRIJALA TOTO NARIADENIE: Článok 1 Príloha I k nariadeniu (ES) č. 881/2002 sa mení a dopĺňa v súlade s prílohou k tomuto nariadeniu. Článok 2 Toto nariadenie nadobudne účinnosť dňom jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 29. októbra 2002 Za Komisiu Christopher Patten člen Komisie [1] Ú. v. ES L 139, 29.5.2002, s. 9. [2] Ú. v. ES L 286, 24.10.2002, s. 19. -------------------------------------------------- PRÍLOHA Príloha I k nariadeniu (ES) č. 881/2002 sa mení a dopĺňa takto: Nasledujúce právnické osoby, skupiny, alebo subjekty budú doplnené pod hlavičkou "Právnické osoby, skupiny a subjekty":Jemaah Islamiya (aka Jema'ah Islamiyah, Jemaah Islamiyah, Jamaah Islamiyah, Jama'ah Islamiyah) --------------------------------------------------
Úradný vestník L 300 , 05/11/2002 S. 0003 - 0003



Nariadenie Komisie (ES) č. 1964/2002 zo 4. novembra 2002, ktorým sa mení nariadenie (ES) č. 1019/2002 o obchodných normách na olivový olej KOMISIA EURÓPSKYCH SPOLOČENSTIEV so zreteľom na Zmluvu o založení Európskeho spoločenstva, so zreteľom na nariadenie Rady č. 136/66/EHS z 22. septembra 1966 o vytvorení spoločnej organizácie trhu s olejmi a tukmi [1], naposledy zmenenej a doplnenej nariadením (ES) č. 1513/2001 [2], a najmä na jeho článok 35a, keďže (1) článok 12 ods. 2 nariadenia Komisie (ES) č. 1019/2002 [3] stanovuje, že uvedené nariadenie nadobúda účinnosť 1. novembra 2002, s výnimkou výrobkov, ktoré boli v súlade s právnymi predpismi vyrobené a označené etiketami v Európskom spoločenstve alebo dovezené do Európskeho spoločenstva a prepustené do voľného obehu pred 1. augustom 2002; (2) zistilo sa, že baliarne majú problémy so zavádzaním nových požiadaviek na označovanie vzhľadom na množstvo etikiet, ktoré už mali pripravené, a vzhľadom na trvanlivosť výrobkov z olivového oleja, ktoré môžu zostať v obchodnej sieti; (3) niektorí výrobcovia majú naviac ťažkosti s prispôsobením sa požiadavkám článku 2 nariadenia 1019/2002, podľa ktorého majú výrobky baliť do malých balení s vhodným uzáverom a označovať ich etiketami v súlade s článkami 3 až 6 uvedeného nariadenia; (4) v záujme poskytnutia dostatočného času na prispôsobenie sa novým pravidlám balenia a označovania etiketami by sa malo predĺžiť obdobie na prispôsobenie uvedené v článku 12 ods. 2 nariadenia (ES) č. 1019/2002; (5) nariadenie (ES) č. 1019/2002 by sa malo náležite zmeniť a doplniť; (6) opatrenia tohoto nariadenia sú v súlade so stanoviskom Riadiaceho výboru pre oleje a tuky, PRIJALA TOTO NARIADENIE: Článok 1 Článok 12 ods. 2 nariadenia (ES) č. 1019/2002 sa nahradzuje takto: "2. Uplatní sa od 1. novembra 2002, s výnimkou článkov 2, 3, 5 a 6, ktoré sa uplatnia od 1. novembra 2003. Článok 11 sa uplatní od 1. júla 2002. Výrobky, ktoré však boli v súlade s právnymi predpismi vyrobené a označené etiketami v Európskom spoločenstve alebo dovezené do Európskeho spoločenstva a prepustené do voľného obehu pred 1. novembrom 2003, môžu sa uvádzať na trh až do vyčerpania zásob." Článok 2 Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 4. novembra 2002 Za Komisiu Franz Fischler člen Komisie [1] Ú. v. ES L 172, 30.9.1966, s. 3025/66. [2] Ú. v. ES L 201, 26.7.2001, s. 4. [3] Ú. v. ES L 155, 14.6.2002, s. 27. --------------------------------------------------
Úradný vestník L 308 , 09/11/2002 S. 0009 - 0009



Nariadenie Komisie (ES) č. 1997/2002 z 8. novembra 2002, ktorým sa mení a dopĺňa nariadenie (ES) č. 296/96 o údajoch, ktoré majú zasielať členské štáty, a o mesačnej rezervácii výdavkov financovaných v rámci záručnej sekcie Európskeho poľnohospodárskeho usmerňovacieho a záručného fondu (EPUZF) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1258/1999 zo 17. mája 1999 o financovaní Spoločnej poľnohospodárskej politiky [1], najmä na jeho článok 5 ods. 3 a článok 7 ods. 5, keďže: (1) článkom 16 ods. 1 nariadenia Rady (ES, Euratom) č. 1605/2002 z 25. júna 2002 o rozpočtovom nariadení pre všeobecný rozpočet Európskych spoločenstiev [2] sa stanovuje, že rozpočet sa navrhuje a vykonáva v eurách a že správa o rozpočte sa predkladá v eurách; (2) nariadenie Komisie (ES) č. 296/96 [3], naposledy zmenené a doplnené nariadením (ES) č. 1934/2001 [4], by sa malo zmeniť a doplniť s cieľom zosúladenia s uvedeným novým ustanovením; (3) opatrenia stanovené v tomto nariadení sú v súlade so stanoviskom Výboru pre Európsky poľnohospodársky usmerňovací a záručný fond, PRIJALA TOTO NARIADENIE: Článok 1 Článok 4 ods. 1a nariadenia (ES) č. 296/96 sa týmto vypúšťa. Článok 2 Toto nariadenie nadobúda účinnosť 1. januára 2003. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 8. novembra 2002 Za Komisiu Franz Fischler člen Komisie [1] Ú. v. ES L 160, 26.6.1999, s. 103. [2] Ú. v. ES L 248, 16.9.2002, s. 1. [3] Ú. v. ES L 39, 17.2.1996, s. 5. [4] Ú. v. ES L 262, 2.10.2001, s. 8. --------------------------------------------------
Úradný vestník L 318 , 22/11/2002 S. 0006 - 0006



Nariadenie Komisie (ES) č. 2067/2002 z 21. novembra 2002, ktorým sa opravuje nariadenie (ES) č. 444/98 meniace a dopĺňajúce nariadenie (ES) č. 1162/95 stanovujúce osobitné podrobné pravidlá aplikácie systému dovozných a vývozných licencií pre obilniny a ryžu KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 1766/92 z 30. júna 1992 o spoločnej organizácii trhu s obilninami [1], naposledy zmenené a doplnené nariadením (ES) č. 1666/2000 [2], a najmä na jeho články 9 (2) a 13 (11), so zreteľom na nariadenie Rady (ES) č. 3072/95 z 22. decembra 1995 o spoločnej organizácii trhu s obilninami [3], naposledy zmenené a doplnené nariadením Komisie (ES) č. 411/2000 [4], a najmä na jeho články 9 (2) a 13 (15), so zreteľom na nariadenie Komisie (ES) č. 1291/2000 z 9. júna 2000 stanovujúce spoločné podrobné pravidlá aplikácie systému dovozných a vývozných licencií a certifikáty pre poľnohospodárske produkty vopred stanovujúce náhradu [5], naposledy zmenené a doplnené nariadením (ES) č. 2229/2001 [6], keďže: (1) V zmenenej a doplnenej prvej zarážke článku 4 (2) nariadenia Komisie (ES) č. 1162/95 [7], naposledy zmeneného a doplneného nariadením (ES) č. 1322/2002 [8], ako bolo prijaté nariadením Komisie (ES) č. 444/98 [9], je chyba, lebo výraz "jedenásťčíslicový kód" sa v skutočnosti nenachádzal v uvedenej zarážke pred jej zmenou a doplnením. Táto chyba by preto mala byť opravená. (2) Opatrenia ustanovené v tomto nariadení sú v súlade so stanoviskom Riadiaceho výboru pre obilniny, PRIJALA TOTO NARIADENIE: Článok 1 Bod 2 v článku 1 nariadenia (ES) č. 444/98 sa týmto opravuje a nahrádza nasledujúcim textom: "2. prvá zarážka v článku 4(2) sa nahrádza nasledujúcim: - v oddiele 15, opis výrobku a jeho dvanásťčíslicový kód; v prípade výrobkov spadajúcich do dvoch alebo viacerých susediacich členení, vývozca môže vykázať dvanásťčíslicovú nomenklatúru náhrady, a v takomto prípade sa nasledujúci údaj uvedie v oddiele 15: prípravky používané na krmivo pre zvieratá, ktorým je venované nariadenie (ES) č. 1517/95." Článok 2 Toto nariadenie nadobudne účinnosť tretí deň nasledujúci po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné v členských štátoch. V Bruseli 21. novembra 2001 Za Komisiu Franz Fischler člen Komisie [1] Ú. v. ES L 181, 1.7.1992, s. 21. [2] Ú. v. ES L 193, 29.7.2000, s. 1. [3] Ú. v. ES L 329, 30.12.1995, s. 18. [4] Ú. v. ES L 62, 5.3.2002, s. 27. [5] Ú. v. ES L 152, 24.6.2000, s. 1. [6] Ú. v. ES L 308, 27.11.2001, s. 19. [7] Ú. v. ES L 117, 24.5.1995, s. 2. [8] Ú. v. ES L 194, 23.7.2002, s. 22. [9] Ú. v. ES L 56, 26.2.1998, s. 12. --------------------------------------------------
Úradný vestník L 327 , 04/12/2002 S. 0001 - 0001



Nariadenie Rady (ES) č. 2151/2002 z 28. novembra 2002, ktorým sa mení a dopĺňa nariadenie (ES) č. 1098/98, ktorým sa zavádzajú osobitné dočasné opatrenia pre chmeľ RADA EURÓPSKEJ ÚNIE, so zreteľom na Zmluvu o založení Európskeho spoločenstva, so zreteľom na návrh Komisie, so zreteľom na nariadenie Rady (EHS) č. 1696/71 z 26. júla 1971 o spoločnej organizácii trhu s chmeľom [1], najmä na jeho článok 16a, keďže: (1) S cieľom vyriešiť prebytok na trhu s chmeľom sa nariadením Rady (ES) č. 1098/98 [2] zavádzajú osobitné dočasné opatrenia podľa postupu stanoveného v článku 16a nariadenia (EHS) č. 1696/71. Preto sa v členských štátoch, ktoré sa rozhodnú uplatňovať uvedené osobitné opatrenia, môžu odbytové organizácie uchýliť k dočasnému nevyužívaniu a/alebo trvalému vyklčovaniu plôch, na ktorých sa pestuje chmeľ, do zberu v roku 2002 vrátane. (2) Hoci uplatňovanie osobitných opatrení na dočasné nevyužívanie a trvalé vyklčovanie počas prvých štyroch rokov päťročného programu prijatého Radou povoľuje zmenšenie plochy, na ktorej sa pestuje chmeľ, o 10 % v porovnaní s rokom 1997, stále je potrebná rovnováha trhu a uvedené opatrenia by sa mali dodržiavať ešte ďalší rok. (3) Články 2 a 4 nariadenia (ES) č. 1098/98 by sa preto mali zmeniť a doplniť, PRIJALA TOTO NARIADENIE: Článok 1 Nariadenie (ES) č. 1098/98 sa týmto mení a dopĺňa takto: 1. v článku 2 ods. 1: - v prvom pododseku sa slová "zber v roku 2002" nahrádzajú slovami "zber v roku 2003", - v druhom pododseku sa slová "pozberať v roku 2003" nahrádzajú slovami "pozberať v roku 2004"; 2. druhý pododsek článku 4 sa nahrádza takto: "Bude sa uplatňovať od zberu v roku 1998 do zberu v roku 2004 vrátane." Článok 2 Toto nariadenie nadobúda účinnosť tretí deň odo dňa jeho uverejnenia v Úradnom vestníku európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 28. novembra 2002 Za Radu predseda M. Fischer Boel [1] Ú. v. ES L 175, 4.8.1971, s. 1. Nariadenie naposledy zmenené a doplnené nariadením (ES) č. 1514/2001 (Ú. v. ES L 201, 26.7.2001, s. 8). [2] Ú. v. ES L 157, 25.5.1998, s. 7. --------------------------------------------------
Úradný vestník L 341 , 17/12/2002 S. 0012 - 0012



Nariadenie Komisie (ES) č. 2239/2002 zo 16. decembra 2002, ktorým sa mení a dopĺňa nariadenie (ES) č. 214/2001 stanovujúce podrobné pravidlá pre uplatňovanie nariadenia Rady (ES) č. 1255/1999, ktoré sa týka intervencie na trhu so sušeným odstredeným mliekom KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1255/1999 zo 17. mája 1999 o spoločnej organizácii trhu s mliekom a mliečnymi výrobkami [1], naposledy zmenené a doplnené nariadením Komisie (ES) č. 509/2002 [2], a najmä na jeho článok 10, keďže: (1) Podľa článku 21 nariadenia Komisie (ES) č. 214/2001 [3], zmeneného a doplneného nariadením (ES) č. 1931/2002 [4], bol predaj sušeného odstredeného mlieka uskutočňovaného intervenčnými agentúrami obmedzený na množstvá uskladnené pred 1. aprílom 2002. (2) Situácia na trhu, ktorá je z dôvodu sezónnosti ovplyvnená nízkou výrobou, si vyžaduje zvýšiť ponuku sušeného odstredeného mlieka na trhu z verejných zásob. (3) Opatrenia stanovené v tomto nariadení sú v súlade so stanoviskom Riadiaceho výboru pre mlieko a mliečne výrobky, PRIJALA TOTO NARIADENIE: Článok 1 V článku 21 nariadenia (ES) č. 214/2001 sa dátum "1. apríl 2002" nahradí dátumom "1. máj 2002". Článok 2 Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 16. decembra 2002 Za Komisiu Franz Fischler člen Komisie [1] Ú. v. ES L 160, 26.6.1999, s. 48. [2] Ú. v. ES L 79, 22.3.2002, s. 15. [3] Ú. v. ES L 37, 7.2.2001, s. 100. [4] Ú. v. ES L 295, 30.10.2002, s. 7. --------------------------------------------------
Úradný vestník L 341 , 17/12/2002 S. 0011 - 0011



Nariadenie Komisie (ES) č. 2238/2002 zo 16. decembra 2002, ktorým sa mení a dopĺňa nariadenie (ES) č. 2799/1999, ktorým sa stanovujú podrobné pravidlá na uplatňovanie nariadenia (ES) č. 1255/1999 týkajúceho sa financovania pomoci na odstredené mlieko a sušené odstredené mlieko určené na výkrm zvierat a na predaj takéhoto sušeného odstredeného mlieka KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1255/1999 zo 17. mája 1999 o spoločnej organizácii trhu s mliekom a mliečnymi výrobkami [1], naposledy zmenené a doplnené nariadením (ES) č. 509/2002 [2], najmä na článok 10, keďže: (1) Podľa článku 26 nariadenia Komisie (ES) č. 2799/1999 [3], naposledy zmenené a doplnené nariadením (ES) č. 1932/2002 [4], intervenčné agentúry vyhlásili stálu verejnú súťaž na predaj sušeného odstredeného mlieka uskladneného pred 1. aprílom 2002. (2) Vzhľadom na množstvo, ktoré je ešte k dispozícii, a na situáciu na trhu sa tento dátum mení na 1. máj 2002. (3) Opatrenia uvedené v tomto nariadení sú v súlade so stanoviskom Riadiaceho výboru pre mlieko a mliečne výrobky, PRIJALA TOTO NARIADENIE: Článok 1 V článku 26 ods. 2 nariadenia (ES) č. 2799/1999 sa "1. apríl 2002" nahrádza dátumom "1. máj 2002". Článok 2 Toto nariadenie nadobúda účinnosť 17. decembra 2002. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 16. decembra 2002 Za Komisiu Franz Fischler člen Komisie [1] Ú. v. ES L 160, 26.6.1999, s. 48. [2] Ú. v. ES L 79, 22.3.2002, s. 15. [3] Ú. v. ES L 340, 31.12.1999, s. 3. [4] Ú. v. ES L 295, 30.10.2002, s. 8. --------------------------------------------------
Úradný vestník L 299 , 01/11/2002 S. 0017 - 0017



Nariadenie Komisie (ES) č. 1947/2002 z 31. októbra 2002, ktorým sa mení a dopĺňa nariadenie (ES) č. 3223/94 týkajúce sa uplatňovania dovozných dojednaní o ovocí a zelenine KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 2200/96 z 28. októbra 1996 o spoločnej organizácii trhu s ovocím a zeleninou [1] v znení nariadenia (ES) č. 545/2002 [2], najmä jeho článku 32 ods. 5, keďže: (1) Belgické a talianske orgány informovali Komisiu, že Antverpy a Bologna už nie sú typickými dovoznými trhmi pre ovocie a zeleninu. Preto by sa mali stiahnuť zo zoznamu v článku 3 ods. 1 nariadenia Komisie (ES) č. 3223/94 [3], v znení nariadenia (ES) 453/2002 [4]. (2) Opatrenia ustanovené v tomto nariadení sú v súlade so stanoviskom Riadiaceho výboru pre ovocie a zeleninu, PRIJALA TOTO NARIADENIE: Článok 1 Článok 3 ods. 1 nariadenia (ES) č. 3223/94 sa mení a dopĺňa nasledovne: 1. Prvá zarážka sa nahradzuje: "— Belgické kráľovstvo a Luxemburské veľkovojvodstvo: Brusel,". 2. Ôsma zarážka sa nahradzuje: "— Talianska republika: Miláno,". Článok 2 Toto nariadenie nadobúda účinnosť tretí deň od jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 31. októbra 2002 Za Komisiu Franz Fischler člen Komisie [1] Ú. v. ES L 297, 21.11.1996, s. 1. [2] Ú. v. ES L 84, 28.3.2002, s. 1. [3] Ú. v. ES L 337, 24.12.1994, s. 66. [4] Ú. v. ES L 72, 14.3.2002, s. 9. --------------------------------------------------
Úradný vestník L 192 , 20/07/2002 S. 0024 - 0024



Nariadenie Komisie (ES) č. 1315/2002 z 19. júla 2002, ktorým sa mení a dopĺňa nariadenie (ES) č. 1623/2000, ktorým sa ustanovujú podrobné pravidlá vykonávania nariadenia Rady (ES) č. 1493/1999 o spoločnej organizácii trhu s vínom, pokiaľ ide o trhové mechanizmy KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1493/1999 zo 17. mája 1999 o spoločnej organizácii trhu s vínom [1], naposledy zmenené a doplnené nariadením (ES) č. 2585/2001 [2], a najmä na jeho článok 33, keďže: (1) Článok 63 nariadenia Komisie (ES) č. 1623/2000 [3], naposledy zmeneného a doplneného nariadením (ES) č. 420/2002 [4], ustanovuje medzi ostatnými podrobnými pravidlami o dodaní liehovarských výrobkoch dni dodania. (2) V Portugalsku, keď intervenčná agentúra preberie alkohol vyrobený z rôznych destilácií, liehovarníci tento výrobok dodajú intervenčnej agentúre, ktorá ho uskladní v objektoch, ktoré sama spravuje. Spoločenstvo potom tento uskladnený alkohol predá prostredníctvom vypísania verejnej súťaže. (3) V poslednom období nebolo možné vypísať verejnú súťaž, a preto sú teraz skladovacie priestory agentúry úplne plné. Následne, keďže portugalská intervenčná agentúra ešte nebola schopná zorganizovať nové priestory, požiadala liehovarníkov o uskladnenie alkoholu v ich vlastných objektoch. Liehovarníci postupne dôsledkom toho dosiahli limity skladovacích kapacít a nie sú schopní prijať všetky vína, ktoré výrobcovia majú doručiť na destiláciu podľa článku 1 nariadenia Komisie (ES) č. 378/2002 [5]. (4) V Portugalsku sa preto dodacia lehota musí predĺžiť tak, aby sa plánované operácie mohli ukončiť a účastníci trhu neboli penalizovaní za dodávky, ktoré sa uskutočnia po 30. júni. Je účelné umožniť pokračovanie v dodávkach, aby sa tak predišlo predĺženiu dodávok mimo vinárskeho roka. (5) Táto zmena a doplnok sa preto musí uplatňovať so spätnou platnosťou od 1. júla 2002. Takáto platnosť sa nedotýka oprávnených očakávaní účastníkov trhu, lebo sa ustanovuje len na predĺženie dodacej lehoty. (6) Opatrenia ustanovené v tomto nariadení sú v súlade so stanoviskom Riadiaceho výboru pre víno, PRIJALA TOTO NARIADENIE: Článok 1 Do článku 63 ods. 9 nariadenia (ES) č. 1623/2000 sa týmto dopĺňa tento pododsek:"Pre hospodársky rok 2001/02 môžu byť však vína uvedené v zmluvách uzavretých s Portugalskom pre destiláciu podľa článku 1 nariadenia (ES) č. 378/2002 dodané až do 31. júla 2002." Článok 2 Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev. Bude sa uplatňovať od 1. júla 2002. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 19. júla 2002 Za Komisiu Franz Fischler člen Komisie [1] Ú. v. ES L 179, 14.7.1999, s. 1. [2] Ú. v. ES L 345, 29.12.2001, s. 10. [3] Ú. v. ES L 194, 31.7.2000, s. 45. [4] Ú. v. ES L 112, 27.4.2002, s. 3. [5] Ú. v. ES L 60, 1.3.2002, s. 22. --------------------------------------------------
Úradný vestník L 274 , 11/10/2002 S. 0021 - 0021



Nariadenie Komisie (ES) č. 1802/2002 z 10. októbra 2002, ktorým sa opravuje nariadenie (ES) č. 1282/2002, ktorým sa menia a dopĺňajú prílohy k smernici Rady 92/65/EHS, ktorou sa ustanovujú veterinárne požiadavky na obchodovanie so zvieratami, spermou, vajíčkami a embryami, na ktoré sa nevzťahujú veterinárne požiadavky ustanovené v osobitných právnych predpisoch spoločenstva uvedených v prílohe A oddiele I k smernici 90/425/EHS, v rámci spoločenstva a na ich dovoz do spoločenstva (Text s významom pre EHP) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 92/65/EHS z 13. júla 1992, ktorou sa ustanovujú veterinárne požiadavky na obchodovanie so zvieratami, spermou, vajíčkami a embryami, na ktoré sa nevzťahujú veterinárne požiadavky ustanovené v osobitných právnych predpisoch spoločenstva uvedených v prílohe A oddiele I k smernici 90/425/EHS, v rámci spoločenstva a na ich dovoz do spoločenstva [1], naposledy zmenenú a doplnenú nariadením Komisie (ES) č. 1282/2002 [2], najmä na jej článok 22, keďže: (1) Nariadenie (ES) č. 1282/2002 bolo prijaté 15. júla 2002 s cieľom zmeniť a doplniť smernicu 92/65/ES. (2) S cieľom zabezpečiť primerané obdobie na vykonávanie zmenených a doplnených ustanovení vo všetkých členských štátoch by sa mal ustanoviť deň, v ktorý sa začne uplatňovať nariadenie (ES) č. 1282/2002. (3) Počas procesu prijímania sa tento dátum omylom vynechal. (4) Nariadenie (ES) č. 1282/2002 by sa preto malo príslušne opraviť. (5) Je preto potrebné, aby oprava nadobudla účinnosť od dátumu nadobudnutia účinnosti nariadenia (ES) č. 1282/2002. (6) Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat, PRIJALA TOTO NARIADENIE: Článok 1 Do článku 2 nariadenia (ES) č. 1282/2002 sa vkladá tento druhý odsek: "Bude sa uplatňovať od 1. marca 2003." Článok 2 Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev. Bude sa uplatňovať od 5. augusta 2002. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 10. októbra 2002 Za Komisiu David Byrne člen Komisie [1] Ú. v. ES L 268, 14.9.1992, s. 54. [2] Ú. v. ES L 187, 16.7.2002, s. 3. --------------------------------------------------